2016 წლის 7 ივლისი

ს.ს.ი.პ საქართველოს ადვოკატთა ასოციაციის“

სარევიზიო კომისიის სხდომის

ოქმი

ს.ს.ი.პ „საქართველოს ადვოკატთა ასოციაციის“ სარევიზიო კომისიის სხდომა გაიმართა საქართველოს ადვოკატთა ასოციაციის ოფისში (თბილისი, ძმ. ზუბალაშვილების ქ.36). სხდომას ესწრებოდნენ საქართველოს ადვოკატთა ასოციაციის საერთო კრების მიერ არჩეული სარევიზიო კომისიის შემდეგი წევრები:

ლიანა მასიკაშვილი- კომისიის თავმჯდომარე

თემურ სიმონიშვილი - წევრი

ვლადიმერ კიკნაძე- წევრი

ლელა ბჟალავა- პოზიცია დააფიქსირა ელექტრონული ფოსტის საშუალებით

ქეთევან ჯაფარიძე- სარევიზიო კომისიის კოორდინატორი

 სხდომის დაწყების დრო- 18:00 საათი

**დღის წესრიგი:**

1.შპს „ფინანსური მართვის ჯგუფის“ მიერ წარმოდგენილი საქართველოს ადვოკატთა ასოციაციის 2015 წლის საანგარიშგებო პერიოდის ფინანსური აუდიტის საპროექტო დასკვნის გაცნობა.

თავმჯდომარემ სხდომა გახსნა აღნიშნული საკითხით. მან მიმართა წევრებს დაეფიქსირებინათ საკუთარი პოზიცია წარმოდგენილ საპროექტო დასკვნასთან დაკავშირებით, რომელიც სხდომამდე ერთი კვირით ადრე გაეგზავნათ ელეტრონული ფოსტის საშუალებით.

სხდომას ესწრებოდა აუდიტორული კომპანიის შპს „ფინანსური მართვის ჯგუფის“ წარმომადგენელი - ჯუმბერ ბოხაშვილი და ასოციაციის ბუღალტერი - გელა არსენაშვილი.

 კომისიის წევრებს განსხვავებული მოსაზრება არ გამოუთქვამთ. მათ განაცახადეს, რომ ხსენებული დოკუმენტის გაცნობის შემდეგ, მათ კითხვები არ აქვთ და მისაღებია ასოციაციის 2015 წლის საანგარიშგებო პერიოდის ფინანსური აუდიტის საპროექტო დასკვნა წარმოდგენილი სახით. ანალოგიური პოზიცია დააფიქსირა სარევიზიო კომისიის წევრმა ლელა ბჟალავამ ელექტრონული ფოსტის საშუალებით.

წევრების მიერ ერთხმად იქნა მიღებული

**დადგენილება: დამტკიცებულ იქნას აუდიტორული კომპანიის შპს „ფინანსური მართვის ჯგუფის“ მიერ წარმოდგენილი საქართველოს ადვოკატთა ასოციაციის 2015 წლის საანგარიშგებო პერიოდის ფინანსური აუდიტის საპროექტო დასკვნა წარმოდგენილი სახით და დაევალოს აუდიტორული ფირმის წარმომადგენელს, გონივრულ ვადაში წარმოადგინოს საქართველოს ადვოკატთა ასოციაციის სათანადო წესით დამოწმებული, ადვოკატთა ასოციაციის 2015 წლის საანგარიშგებო პერიოდის ფინანსური აუდიტის საბოლოო დასკვნა.**

სხდომის თავმჯდომარემ წევრებს შესთავაზა მიმდინარე წლის შემაჯამებელი გასვლითი შეხვედრის ორგანიზება ბათუმში მ/წ ივლისის ან აგვისტოს თვეში, 2016 წლის ასოციაციის ბიუჯეტით სარევიზიო კომისიისთვის გათვალისწინებული თანხის ფარგლებში. სხდომაზე კომისიის წევრებმა მიზანშეწონილად ჩათვალეს ადვოკატთა უფლებების დაცვის კომისიის ჩართულობა დაგეგმილ შეხვედრაში. კომისიის წევრების მიერ ეთხოვა სარევიზიო კომისიის კოორდინატორს აღნიშნული შეხვედრის ორგანიზება.

სხდომის დასრულების შემდეგ, სარევიზიო კომისიის წევრმა ვლადიმერ კიკნაძემ წევრებს აცნობა, რომ ოჯახური მიზეზების გამო მას სურს სარევიზიო კომისიის წევრობიდან გასვლა და წარმოადგინა შესაბამისი განცხადება.

წევრების მიერ ცნობად იქნა მიღებული აღნიშნული განცხადება და დასძინეს, რომ საქართველოს კანონის „ადვოკატთა შესახებ“, 31-ე მუხლის, პირველი პუქნტის „ა“ ქვეპუნტის თანახმად, ვინაიდან ვლადიმერ კიკნაძეს ვადაზე ადრე უწყდება კომისიის წევრობის უფლებამოსილება, ამავე კანონის, მე-2 პუნქტის თანახმად, უახლოეს საერთო კრებაზე, უფლებამოსილების დარჩენილი ვადით აირჩევა ახალი წევრი.

სარევიზიო კომისიის თავმჯდომარე- ლიანა მასიკაშვილი

 წევრი- ლელა ბჟალავა

წევრი- ვლადიმერ კიკნაძე

წევრი -თემურ სიმონიშვილი